CELEX: 
Language: sl
Date: 2021-04-26 00:00:00
Title: DELEGIRANA UREDBA KOMISIJE (EU) …/… o spremembi Delegirane uredbe (EU) 2019/624 glede izdajanja spričeval v primeru zakola na izvornem gospodarstvu

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               V Uredbi (EU) 2017/625 Evropskega parlamenta in Sveta
                  1
                so določena pravila, v skladu s katerimi pristojni organi držav članic izvajajo uradni nadzor in druge nadzorne dejavnosti.
            
            
               Delegirana uredba Komisije (EU) 2019/624
                  2
                dopolnjuje Uredbo (EU) 2017/625 z določitvijo pravil o posebnem uradnem nadzoru, na primer pregledu ante mortem.
            
            
               Nedavna sprememba Uredbe (ES) št. 853/2004 Evropskega parlamenta in Sveta
                  3
                pod določenimi pogoji dovoljuje zakol domačega goveda in prašičev ter domačih enoprstih kopitarjev na izvornem gospodarstvu. Ob taki spremembi je potrebna tudi sprememba Uredbe (EU) 2019/624 za zagotovitev, da je takim živalim priloženo spričevalo z rezultati pregleda ante mortem.
            
            
               2.POSVETOVANJA PRED SPREJETJEM AKTA
            
            
               Predlagana sprememba je potrebna zaradi spremembe Uredbe (ES) št. 853/2004. O njej se je razpravljalo na več sestankih ustrezne strokovne skupine, ki zastopa pristojne organe vseh držav članic, in deležna je bila široke podpore teh strokovnjakov. 
            
            
               Poleg tega je bilo v okviru svetovalne skupine za prehranjevalno verigo ter zdravje živali in rastlin izvedeno posvetovanje z organizacijami zasebnih deležnikov.
            
            
               Komisija je pred sprejetjem te delegirane uredbe opravila odprta in pregledna javna posvetovanja v skladu s postopki iz Medinstitucionalnega sporazuma o boljši pripravi zakonodaje
                  4
               .
            
            
               Prispevki, prejeti v okviru navedenega posvetovanja, so bili upoštevani pri pripravi te delegirane uredbe.
            
            
               3.PRAVNI ELEMENTI DELEGIRANEGA AKTA
            
            
               Delegirana uredba Komisije (EU) 2019/624 in njene spremembe se sprejmejo v skladu s členom 18(7) Uredbe (EU) 2017/625, obe uredbi pa sta se začeli uporabljati 14. decembra 2019.
            
            
               DELEGIRANA UREDBA KOMISIJE (EU) …/…
            
            
               z dne 26.4.2021
            
            
               o spremembi Delegirane uredbe (EU) 2019/624 glede izdajanja spričeval v primeru zakola na izvornem gospodarstvu
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru)
                  5
                in zlasti člena 18(7)(d) Uredbe,
            
         
         
            
               ob upoštevanju naslednjega:
            
            
               (1)Uredba (EU) 2017/625 določa pravila o uradnem nadzoru in drugih uradnih dejavnostih, ki jih izvajajo pristojni organi držav članic za preverjanje skladnosti s pravili za uporabo zakonodaje Unije na področjih hrane in varnosti hrane v vseh fazah proizvodnje, predelave in distribucije. Ta uradni nadzor vključuje pregled ante mortem živali, namenjenih za zakol. 
            
            
               (2)Delegirana uredba Komisije (EU) 2019/624
                  6
                določa merila in pogoje za opredelitev, kdaj se lahko na izvornem gospodarstvu opravijo pregledi ante mortem.
            
            
               (3)Delegirana uredba Komisije (EU) [C(2021) 199]
                  7
               , ki spreminja Uredbo (ES) št. 853/2004 Evropskega parlamenta in Sveta
                  8
               , dovoljuje zakol domačega goveda in prašičev ter domačih kopitarjev na izvornem gospodarstvu pod določenimi pogoji. Ti pogoji vključujejo pregled ante mortem živali pred zakolom, rezultat takega pregleda pa se potrdi v uradnem spričevalu, ki je priloženo truplom zaklanim živalim za odobreno klavnico v skladu s členom 6 Delegirane uredbe (EU) 2019/624. 
            
            
               (4)Področje uporabe člena 6 Delegirane uredbe (EU) št. 2019/624 bi bilo treba razširiti tudi na domače govedo in prašiče ter domače enoprste kopitarje za zagotovitev, da varnost mesa v primeru njihovega zakola na izvornem gospodarstvu ni ogrožena.
            
            
               (5)Delegirano uredbo (EU) 2019/624 bi bilo zato treba ustrezno spremeniti –
            
            
               SPREJELA NASLEDNJO UREDBO:
            
            
               Člen 1
            
            
               Člen 6 Delegirane uredbe (EU) 2019/624 se spremeni:
            
            
               (1)Odstavek 1 se nadomesti z naslednjim:
            
            
               „1. Pristojni organi v ustreznih primerih v zvezi s perutnino, gojeno divjadjo, domačim govedom in prašiči ter domačimi enoprstimi kopitarji uporabljajo posebna merila in pogoje iz tega člena.“
            
            
               (2)Točka 3 se nadomesti z naslednjim:
            
            
               „3. V primeru domačega goveda in prašičev, domačih enoprstih kopitarjev in gojene divjadi, zaklanih na izvornem gospodarstvu v skladu s poglavjem VIa oddelka I ali točko 3 oddelka III Priloge III k Uredbi (ES) št. 853/2004, je uradno spričevalo, izpolnjeno v skladu z vzorcem veterinarskega spričevala iz poglavja 3 Priloge IV k Izvedbeni uredbi Komisije (EU) 2020/2235*, priloženo živalim v klavnico ali se v kakršni koli obliki pošlje vnaprej, namesto spričevala iz točke 2(f) člena 5 te uredbe.
            
            
               * Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1).“
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 26.4.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L 95, 7.4.2017, str. 1).
               
               
                  
                     (2)
                  
                        Delegirana uredba Komisije (EU) 2019/624 z dne 8. februarja 2019 o posebnih pravilih za izvajanje uradnega nadzora proizvodnje mesa ter za pridelovalna območja in območja za ponovno nasaditev živih školjk v skladu z Uredbo (EU) 2017/625 Evropskega parlamenta in Sveta (UL L 131, 17.5.2019, str. 1).
               
               
                  
                     (3)
                  
                        Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55).
               
               
                  
                     (4)
                  
                        UL L 123, 12.5.2016, str. 1.
               
               
                  
                     (5)
                  
                        UL L 95, 7.4.2017, str. 1.
               
               
                  
                     (6)
                  
                        Delegirana uredba Komisije (EU) 2019/624 z dne 8. februarja 2019 o posebnih pravilih za izvajanje uradnega nadzora proizvodnje mesa ter za pridelovalna območja in območja za ponovno nasaditev živih školjk v skladu z Uredbo (EU) 2017/625 Evropskega parlamenta in Sveta (UL L 131, 17.5.2019, str. 1).
               
               
                  
                     (7)
                  
                        Delegirana uredba Komisije (EU) ... [C(2021) 199] o spremembi Priloge III k Uredbi (ES) št. 853/2004 Evropskega parlamenta in Sveta o posebnih higienskih zahtevah za živila živalskega izvora (UL L ...).
               
               
                  
                     (8)
                  
                        Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55).